text: En person indebrændt under brand
  02 august 2014 kl. 14.04
  En plejehjemsbeboer er fundet død efter en brand på Sydtoftens Plejecenter i Grindsted. Det oplyser vagtchefen ved Sydøstjyllands Politi til TV SYD.
  Branden brød ud 14.40 og er her ved 16-tiden slukket.
  26 beboere og dertilhørende personale blev evakueret, men en beboer er ikke kommet ud og er fundet død.
  Branden opstod i et enkelt værelse, hvor beboeren også blev fundet. De evakuerede bliver fortsat observeret for røgforgiftning.
  Årsagen til branden kendes endnu ikke.
  